**OBAVIJEST O UPISU U DJEČJI VRTIĆ ZA PEDAGOŠKU GODINU 2022/2023**

Prijave za upis djece u dječje vrtiće provode se u razdoblju **od 12. do 20. svibnja 2022.** **isključivo putem aplikacije „e-Upisi“** na poveznici [**https://e-upisi.hr/**](https://e-upisi.hr/)

Novi sustav upisa provodi se u suradnji sa Središnjim državnim uredom za razvoj digitalnog društva i Ministarstvom znanosti i obrazovanja, a u okviru projekta „Informatizacija procesa i uspostava cjelovite elektroničke usluge upisa u odgojne i obrazovne ustanove“ financiranom iz Europskog socijalnog fonda. **Za elektroničku predaju zahtjeva neophodna je važeća vjerodajnica u sustavu e-Građani sigurnosne razine 2.** Dovoljno je da jedan roditelj ima važeću vjerodajnicu u sustavu e-Građani. U iznimnim okolnostima, ukoliko ne raspolažete računalnom opremom potrebnom za upis, možete se obratiti administratoru vrtića u kojem želite ostvariti upis.

**Za podnošenje zahtjeva uz pomoć administratora na računalnoj opremi u vrtiću obavezno je unaprijed telefonski dogovoriti termin korištenja računala u vrtiću (javiti se do 17.05. za dodjelu termina).**

**PODNOŠENJE ZAHTJEVA ZA UPIS**

Zahtjev za upis djeteta može se podnijeti isključivo elektronskim putem u dva dječja vrtića.

Za informacije o dječjem vrtiću Koraci možete se obratiti dežurnim djelatnicima na brojeve telefona 091 1720 648 ili 091 1720 644 **od 12.05.-20.05.2022.** **ponedjeljkom i srijedom od 15 do 17 sati, a utorkom, četvrtkom i petkom od 10 do 12 sati ili putem elektroničke pošte**[koraci.ravnateljica.maja@gmail.com](mailto:koraci.ravnateljica.maja@gmail.com)

**PROGRAMI I LOKACIJE DJEČJEG VRTIĆA KORACI**

Prilikom odabira vrtića i programa, **molimo Vas da obratite pažnju na Plan upisa (u prilogu ove Obavijesti)** koji definira broj slobodnih mjesta u pojedinom programu sukladno dobi djeteta.

Lokacije DV Koraci:

Ulica kardinala Alojzija Stepinca 12 (redoviti cjelodnevni program - jaslice i vrtić)

Mate Lovraka 43 (redoviti cjelodnevni program – jaslice i vrtić)

**UPISNA DOKUMENTACIJA**

Uz podnošenje Zahtjeva za upis u dječji vrtić potrebno je **dati pristanak za povlačenje dokumenata iz sustava e-Građani:**– rodni list ili izvadak iz matice rođenih ili potvrdu s podacima o rođenju djeteta,  
– uvjerenje (potvrdu) o prebivalištu/boravištu djeteta  
– uvjerenja o prebivalištu/boravištu roditelja/skrbnika  
– dokaz o zaposlenju roditelja – potvrda Hrvatskog zavoda za mirovinsko osiguranje o podacima evidentiranim u matičnoj evidenciji

**Prednost pri upisu imaju djeca s prebivalištem/boravištem na području Grada Velike Gorice (prebivalište/boravište moraju imati i djeca i roditelji), a djeca s područja drugih gradova/općina upisuju se u dječji vrtić ako ima slobodnih mjesta.**

**Ostala dokumentacija za ostvarivanje prednosti pri upisu**

– dokaz o redovitom školovanju roditelja – potvrda obrazovne ustanove o redovitom školovanju,  
– medicinska dokumentacija koja potvrđuje teškoću u razvoju djeteta (nalazi stručnjaka zdravstvenih ustanova, povijest bolesti, otpusno pismo i sl.) i Rješenje Jedinstvenog tijela vještačenja ili HZZO,

– za dijete koje živi u iznimno teškim socijalnim i zdravstvenim prilikama – dokaz o pravu na zajamčenu minimalnu naknadu – Rješenje Centra za socijalnu skrb,

– za dijete roditelja invalida Domovinskog rata – Rješenje o utvrđivanju postojanja invaliditeta,  
– za dijete roditelja s invaliditetom – Nalaz i mišljenje Jedinstvenog tijela vještačenja u kojem je navedena težina oštećenja zdravlja 3. i 4. stupnja ili drugi dokument koji dokazuje navedeni stupanj, kategoriju ili postotak invaliditeta,

– dokaz o samohranosti roditelja – rodni list djeteta ili izvadak iz matice rođenih ili potvrdu s podacima o rođenju djeteta, smrtni list za preminulog roditelja, potvrda o nestanku drugog roditelja, Rješenje Centra za socijalnu skrb o privremenom uzdržavanju djeteta, Rješenje Centra za socijalnu skrb o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora,

– za dijete iz jednoroditeljske obitelji – dokaz da drugi roditelj ne živi u zajedničkom kućanstvu (presuda o razvodu braka ili izjava ovjerena kod javnog bilježnika),

– za dijete u udomiteljskoj obitelji, bez roditelja ili bez odgovarajuće roditeljske skrbi – rješenje, odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,

– za dijete iz obitelji s troje ili više malodobne djece – za svako dijete mlađe od 18 godina rodni list ili izvadak iz matice rođenih ili potvrdu s podacima o rođenju djeteta,

– za dijete roditelja koji primaju doplatak za djecu – rješenje o pravu na doplatak za djecu.

**Potvrdu o obavljenom sistematskom pregledu djeteta i kopiju iskaznice imunizacije roditelji primljene djece dostavljaju prilikom upisa djeteta, odnosno prije potpisivanja ugovora. Stručni tim dječjeg vrtića obavit će inicijalni razgovor s upisanom djecom i roditeljima prije polaska djeteta u vrtić.**

**OSTVARIVANJE PREDNOSTI**

Djeca s teškoćama u razvoju ne podliježu postupku bodovanja, o njihovom upisu odlučuje Povjerenstvo za upis djece na temelju dokumentacije i procjene stručnog tima vrtića.

**Ukoliko dječji vrtić zbog nedostatka prostora ne može zadovoljiti sve zahtjeve roditelja za upis, prednost ostvaruju:**  
– dijete roditelja invalida Domovinskog rata i dijete osobe s invaliditetom  
– dijete oba zaposlena roditelja  
– dijete samohranog zaposlenog roditelja  
– dijete zaposlenog roditelja iz jednoroditeljske obitelji  
– dijete u udomiteljskoj obitelji, bez roditelja ili bez odgovarajuće roditeljske skrbi  
– dijete iz obitelji s troje ili više malodobne djece  
– dijete roditelja koji primaju doplatak za djecu  
– dijete čija su oba roditelja na redovitom školovanju  
– dijete čiji je jedan roditelj na redovitom školovanju, a drugi roditelj zaposlen  
– dijete čiji je jedan roditelj zaposlen ili na redovitom školovanju, a drugi nezaposlen  
– dijete koje nije upisano prethodne godine iako je tada ostvarilo uvjete za upis, a čiji su roditelji predali zahtjev u upisnom roku prethodne godine u isti dječji vrtić  
– dijete koje je bilo upisano u dječji vrtić, ali je u tijeku godine ispisano zbog objektivnih razloga (zdravstveni problemi, problemi adaptacije i sl) te se ponovno upisuje u isti dječji vrtić  
– dijete u godini prije polaska u osnovnu školu

**OBJAVA REZULTATA**

Rezultati upisa djece objavit će se **9. lipnja 2022.** na mrežnoj stranici  vrtića https://www.koracionline.com/

Roditelj ima pravo podnijeti pisani prigovor na rezultate upisa Upravnom vijeću dječjeg vrtića u roku od 8 dana od dana objave rezultata upisa.

Djeca upisana slijedom ove obavijesti uključuju se u dječji vrtić početkom pedagoške godine (1. rujna 2022.).

Dodatne informacije o prijavama u druge dječje vrtiće na području Grada Velike Gorice kao i broj slobodnih mjesta možete vidjeti ovdje:

[**Obavijest Grada Velike Gorice**](http://www.gorica.hr/2022/04/najava-upisa-u-djecje-vrtice-%e2%80%93-obavijest-za-roditeljeskrbnike/)

[Grad Velika Gorica » Najava upisa u dječje vrtiće – obavijest za roditelje/skrbnike](http://www.gorica.hr/2022/04/najava-upisa-u-djecje-vrtice-%e2%80%93-obavijest-za-roditeljeskrbnike/)